Bannera greca

La bannera di la Grecia (Σημαία της Ελλάδος n grecu) cunsisti di nuvi strisci pari urizzuntali. Li strisci sunnu azzurri e

janchi autirnati, la prima partennu di l'àutu è azzurra. Ntî l'agnuni supiriuri ntâ banna di l'asta è prisenti nu quatru azzurru cu cruci janca.

La cruci rapprisenta la cresia grecu-urtudussa, mpurtanti ntî la storia greca nnâ divurgazzioni di l'idintitati nazziunali greca suprattuttu nnî tempi dû

Mpiru Uttumanu. Pi zoccu arriguarda lu significatu di li nuvi strisci avemu dui ntirpritazzioni: chissi ponnu rapprisintari o le nuvi sillabi di la frasi "Libbirtati o murti" (Έλευθερία ή Θάνατος - E-lef-the-rì-a i Thà-na-tos) o macari li nuvi littiri dâ palora Έλευθερία (Libbirtati). Supra l'utilizzu di li culura si pinza ca ponnu aviri uriggini danisi, vistu ca li reghi danisi rignarunu n Grecia nzinu a lu 1962, o cchiù simpricimenti ca chissi significanu lu mari e lu celu pi l'azzurru, la spuma di li ònni, li nìuli e la puritati di l'animu grecu pi lu jancu. Supra la mpustazzioni dâ bannera nun putemu ascludiri la nfruenza di chidda miricana ca tannu avìa assai pupulariati comu sìmmulu di libbirtati e di lutta cuntra lu culunialisimu. Avanti ca s'aduttassi ss'ùrtima virsiuni, di lu 1828 nzinu a lu 1969 la Grecia àppi n'àutra bannera ca cumprinnìa sulu la cruci janca n campu azzurru.

È la bannera ufficiali di la Grecia di lu 22 di dicèmmiru 1978.

 Lijami nterni 
 Grecia
 Bannera

 Lijami di fora 

Catigurìa:Banneri